14/04/2015 | Administración LocalMunicipal
Fene
Secretaría
Convocatoria para a selección dun xuíz de paz do Xulgado de Fene

O 31 de marzo de 2015 o alcalde ditou a Resolución 382/2015 pola que se inicia a convocatoria do proceso de selección do xuíz/a de paz de Fene e ordena a súa publicación no taboleiro de anuncios: De conformidade co previsto nos artigos 99 e seguintes da Lei orgánica 6/1985, de 1 de xullo, do poder xudicial (BOE do 02.07.1985) e logo de ver o escrito do Tribunal Superior de Xustiza de Galicia, RE 3162/2015, do 25 de marzo, no que se insta a iniciar un novo expediente para a elección dun xuíz/a de paz, procede iniciar a elección dun novo xuíz de paz mediante unha convocatoria pública. Por este motivo resolvo: 1. Aprobar as bases para a selección do xuíz/a de paz titular do Xulgado de Paz de Fene segundo o establecido no Anexo I.2. Comunicarlle este acordo á Secretaría do Goberno do Tribunal Superior de Xustiza de Galicia.3. Publicar o anuncio da convocatoria no taboleiro de anuncios do Concello, no taboleiro de anuncios do Xulgado Decano de Ferrol e no taboleiro de anuncios do Xulgado de Paz de Fene. O obxecto das presentes bases é a selección de xuíz/a de paz titular do Xulgado de Fene. Poderán participar na presente selección as persoas que reúnan os requisitos seguintes: a) Ser español. b) Ser maior de idade. c) Non estar incluído nalgunha das causas de incapacidade previstas no art.303 da Lei orgánica 6/1985, de 1 de xullo, do poder xudicial (BOE do 02.07.1985), en adiante LOPX, así como nas incompatibilidades que se indican no art.389 e seguintes, a excepción do exercicio de actividades profesionais ou mercantís. Segundo o art.303 LOPX estarán incapacitados para o exercicio do cargo de xuíz de paz: - Os impedidos física ou psiquicamente para a función xudicial. - Os condenados por delito doloso mentres non obteñan a rehabilitación. - Os procesados ou inculpados por delito doloso, en tanto non sexan absoltos ou se dite auto de sobresemento. - Os que non estean no pleno exercicio dos seus dereitos civís. A presente convocatoria será anunciada no BOP da Coruña e no taboleiro de edictos do Concello de Fene As solicitudes presentaranse no rexistro de entrada de documentos do Concello de Fene no prazo de 10 días, a contar dende o día seguinte ao da publicación deste anuncio no BOP. Xunto a solicitude achegarase a seguinte documentación: 1 Certificado de nacemento ou fotocopia cotexada do DNI do solicitante.2 Certificación do Rexistro Central de Penados e Rebeldes e declaración complementaria á que fai referencia o art.2.1. a) da Lei 68/1980, de 1 de decembro, sobre a expedición de certificacións e informes sobre a conduta cidadán (BOE do 02.12.1980), que constate se o solicitante atopase inculpado ou procesado.3 Xustificación dos méritos que alegue o solicitante.4 Declaración xurada de non estar incluído nalgunha das causas de incapacidade previstas no art.303 da LOPX, así como as incompatibilidades sinaladas nos art.389 e seguintes, a excepción do exercicio de actividades profesionais ou mercantís, debendo acreditarse documentalmente a profesión que exerce o solicitante, se é o caso.5 Certificado ou informe médico de que o solicitante non estea impedido física ou psiquicamente para a función xudicial. A elección de xuíz de paz titular a efectuará o Pleno do Concello de Fene mediante acordo adoptado co voto favorable da maioría absoluta dos seus membros, entre as persoas que reúnan requisitos legais que o solicitaran. Se non houbera solicitudes, o Pleno elixirá libremente. Os candidatos propostos polo Concello serán nomeados xuíz/a de paz pola Sala do Goberno do Tribunal Superior de Xustiza por un período de catro anos. Fene, 31 de marzo de 2015 O alcalde A secretaria Gumersindo Pedro Galego Feal Estefanía Manteiga Lamas” Fene, 31 de marzo de 2015 O alcalde Gumersindo Pedro Galego Feal